Lisa 1 koostöökokkuleppele mittetulundusühingusse kuuluvate vabatahtlike merepäästjate kaasamiseks merepäästetöödele

**Valmisoleku ja reageerimise kord merepäästetöö tegemiseks**

Üldised valmisoleku ja reageerimise nõuded vabatahtlikele merepäästeüksustele

# Nõuded valmisolekule

* 1. Ühing planeerib vabatahtlike merepäästeüksuse (edaspidi VSRU) valmisoleku merepäästetöödel osalemiseks.
  2. Ühing tagab, et VSRU on komplekteeritud merepäästetööde tegemiseks vajaliku varustusega vastavalt VSRU-le Politsei- ja Piirivalveameti (edaspidi amet) poolt hindamise käigus antud ressurssi- ja võimekusklassile.
  3. Ühing tagab, et iseseisvalt merepäästetöödele saadetud VSRU meeskonnas on vähemalt üks teise astme merepäästja väljaõppe läbinud tunnustatud vabatahtlik merepäästja. Juhul kui reageeritakse jetiga tagab ühing, et jeti meeskond on läbinud jetitüübi koolituse.
  4. Ühing kohustub teavitama viivitamatult JRCC Tallinnat olukordadest, kus VSRU meeskond ei ole valmisolekus ning seda ei ole võimalik kaasata merepäästetöö tegemisele. Ühingu poolt edastatav teade peab sisaldama lepinguliste kohustuste mittetäitmise kestvust.

1.5. Ühing kohustub teavitama JRCC Tallinn lepinguliste kohustuste taas täitmisele asumisest või tegema võimalusel vastava muudatuse infosüsteemis.

1.6. Ühing teavitab JRCC Tallinnat ühingu muudest väljasõitudest (mis pole otsingu- või merepäästetöö), kui kasutatakse ühingu valmisolekus olevat tehnikat.

# VSRU võimekus ja valmisoleku aste merepäästetöö tegemiseks

# Ühing tagab VSRU valmiduse iseseisvaks merepäästetööks vastavalt VSRU-le ameti poolt hindamise käigus antud võimekusklassile.

* 1. Ühing tagab Kuressaare jahisadama reageerimiskohas suvisel navigatsioonihooajal (01.04-31.10) valmisoleku astme VO 30.
  2. Ühing tagab Kuressaare jahisadama reageerimiskohas talvisel navigatsioonihooajal valmisoleku astme VO 1H.
  3. Ühing tagab Abruka reageerimiskohas suvisel navigatsioonihooajal (01.05-31.10) valmisoleku astme VO 30.
  4. Ühing tagab Abruka reageerimiskohas talvisel navigatsioonihooajal valmisoleku astme VO 30.
  5. Ühing tagab Kungla sadama reageerimiskohas suvisel navigatsioonihooajal (01.05-31.10) valmisoleku astme VO 1H.
  6. Ühing tagab Kungla sadama reageerimiskohas talvisel navigatsioonihooajal valmisoleku astme VO-ta.
  7. Ühing tagab Ruhnu sadama reageerimiskohas suvisel navigatsioonihooajal (01.04-30.11) valmisoleku astme VO 15.
  8. Ühing tagab Ruhnu sadama reageerimiskohas talvisel navigatsioonihooajal valmisoleku astme VO 15.
  9. Ühing tagab Soela sadama reageerimiskohas suvisel navigatsioonihooajal (01.05-31.10) valmisoleku astme VO 1H.
  10. Ühing tagab Soela sadama reageerimiskohas talvisel navigatsioonihooajal valmisoleku astme VO-ta.
  11. Ühing tagab Kaunispe reageerimiskohas suvisel navigatsioonihooajal (01.05-31.10) valmisoleku astme VO 1H.
  12. Ühing tagab Kaunispe reageerimiskohas talvisel navigatsioonihooajal valmisoleku astme VO-ta.
  13. Ühing võib kokkuleppel ameti kontaktiga pikendada lähtuvalt ilmastikuoludest suvist navigatsioonihooaega.

# VSRU valmisoleku astmed

* 1. VO 15 – valmisolek 15 minutit, VSRU väljub asukohast 15 minuti jooksul häiresignaali saamisest arvates;
  2. VO 30 – valmisolek 30 minutit, VSRU väljub asukohast 30 minuti jooksul häiresignaali saamisest arvates;
  3. VO 1H – valmisolek üks tund, VSRU väljub asukohast 1 tunni jooksul häiresignaali saamisest arvates;

VO 2H – valmisolek kaks tundi, VSRU väljub asukohast 2 tunni jooksul häiresignaali saamisest arvates;

* 1. VO-ta – VSRU-l puudub valmisolek.

1. **Nõuded reageerimisele** 
   1. Ühing tagab valvetelefoni toimimise JRCC Tallinna teadete vastuvõtmiseks ning nende edastamise VSRU-le ööpäevaringselt.
   2. VSRU väljub merepäästetöödele JRCC Tallinna poolt saadud korralduse alusel viivitamatult oma deklareeritud võimekusklassi ja valmisoleku astme ulatuses.
   3. Ühing tagab iseseisvalt merepäästetöödele saadetud VSRU komplekteerituse vähemalt tunnustatud kolme vabatahtliku merepäästjaga, kellest üks on vähemalt teise astme vabatahtliku merepäästja väljaõppe läbinud. Kui vähemalt üks meeskonna liige on läbinud teise astme vabatahtliku merepäästja väljaõppe, võib olenevalt merepäästetöö iseloomust meeskond olla erandina alla 6,5 meetri pikkusel veesõidukil kaheliikmeline.
   4. Jeti meeskonnas võib olla 1 liige, kui on tagatud, et jett on vee- või õhusõiduki vaateväljas (sh meeskonna aktiivse jälgimise all).
   5. Mootorkelguga merepäästetöödele reageerides peab sündmusele reageerima alati kahe kelguga. Jäätunud veekogul tuleb vältida kahekesi ühel mootorkelgul sõitmist. Mootorkelguga reageerides peab juhinduma ameti peadirektori käskkirjast 04.11.2010 nr 460 „Mootorkelgu ja ratasmaastikusõiduki kasutamise ohutusjuhendi kinnitamine“.
   6. Ühing tagab, et merepäästetöödele saadetud VSRU meeskonna liikmed kasutavad ohutusvarustust.
   7. Hädas olnud veesõiduk tuleb merepäästetööde käigus pukseerida vaid SMC poolt määratud sadamasse või varjumispaika.